OpenLLM-France/wikimedia huggingface dataset:
# Consolación Martínez Sánchez

Consolación Martínez Sánchez (Nafarruri, Errioxa, 1896ko otsailaren 8a – Cabretón, Cervera del Río Alhama, Errioxa, 1936ko urriaren 18a)

## Bizialdia

Modesto eta Gervasiaren alaba zen, Alfredo Martínez sozialisten liderraren arreba, eta Resurrección Martínez Sánchez maistraren ahizpa, berarekin batera atxilotu zuten.
Juan Manuel Zapatero González medikuarekin ezkonduta zegoen, eta ahizpa biak bezalaxe, berau ere, erail egin zuten, 1936ko Gerran. Seme-alabarik ez zuten izan.
Consolación Martínez Badajozeko Peñalsordo herrian hasi zen irakasten hasi zen eta Cervera del Rio Alhaman ere irakasle lan egin zuen. Cabreton auzoko maistra zen 1936 urtean zen.
Aquí nunca pasó nada liburuan, Jesus Vicente Aguirrek idatzia, Consolación Martinezen aipamen hauxe irakur dezakegu 431. orrialdean:
   Consolación Martinez Sánchez irakaslea, Juan Manuel Zapatero medikuaren emaztea hil egiten dute urriaren 18an Cabretonen. Berarekin batera, oporretan haiekin zegoen Resurrección ahizpa ere erail egin dute. Gertatu zena, eta ez zen batere kasualitatea izan, biak Alfredo Martinez Sanchezen ahizpak ziren eta, Casalarreinako alkatea eta garai hartako buruzagi sozialistarik bilatuenetakoa. «Irakasleak hil zituzten egunean, izutu egin gintuzten gau osoan Biba heriotza! oihukatuz.
Liburu bereko 442. orrialdean On Eliseo Pipaon, Cabretongo apaizaren testigantza irakur dezakegu, 1937ko abenduaren 22an sinatu zuen heriotza zihurtagirian, honelaxe idatzi zuen-eta:
   "Nagusien Ordenaren arabera egungo borroka nazionalaren ondorioz hil zen... Eta bere gorpua Cabretón hilerrian lurperatu beharko dute... Gainera, heriotza, marxismoaren aurkako borroka nazionalaren ondorioz gertatu zela adierazten da."

## Erreferentziak

* ↑ (Gaztelaniaz) Juan Manuel Zapatero González – La Barranca. (Noiz kontsultatua: 2024-10-25).
* ↑ (Gaztelaniaz) «Martínez Sánchez, Consolación» Fundación Pablo Iglesias 2012-02-27 (Noiz kontsultatua: 2024-10-25).
* ↑ (Gaztelaniaz) Consolación MARTÍNEZ SÁNCHEZ – Botones de nácar, contra el olvido. (Noiz kontsultatua: 2024-10-25).
* ↑ (Gaztelaniaz) Aquí nunca pasó nada. 2023-05-04 (Noiz kontsultatua: 2024-10-30).

## Kanpo estekak

* Datuak: Q130641247
# Ulzana's Raid

Ulzana's Raid (euskaraz Ulzanaren Erasoaldia) 1972ko Robert Aldrich estatubatuar zinema zuzendariak zuzendutako western film bat da. Burt Lancaster, Richard Jaeckel, Bruce Davison eta Joaquin Martinez aktoreek antzeztu zuten.
Zenbait zinema kritikarientzat 1970ko hamarkadako western generoko film onenetakoa da, garai honetan jada western generoko zinema gainbehera latzean zegoela kotuan hartu beharra dago.

## Argumentua

Oharra: Atal honek istorio osoa edo amaiera argitzen du.
Mendebalde Urruna, 1880ko hamarkada, Arizona. MacIntosh (Burt Lancaster) esploratzaileak estatubatuar zalduneriari apatxe matxinatu talde bat atzematen lagunduko dio, haien buruzagia Ulzana da (Joaquín Martínez). Esploratzaile eskarmentudunak Garnett DeBuin (Bruce Davison) teniente gazte eta idealistari apatxe bortitzak garaitzeko modu bakarra haiek baina oraindik eta bortizkeria gehiago erabiltzean datzala ikusarazi beharko dio.

## Aktoreak

* Burt Lancaster: MacIntosh
* Bruce Davison: Garnett DeBuin tenientea
* Jorge Luke: Ke-Ni-Tay, estatubatuar gudarosteko arrasto bilatzailea
* Richard Jaeckel: Sarjentua
* Joaquín Martínez: Ulzana (edota Joaquin Martinez)
* Lloyd Bochner: Charles Gates kapitaina
* Karl Swenson: Willy Rukeyser, kolonoa
* Douglass Watson: Cartwright kolonela
* Dran Hamilton: Riordan andrea
* John Pearce: Kaporala
* Gladys Holland: Rukeyser andrea
* Margaret Fairchild: Abbie Ginsford andrea
* Aimée Eccles: McIntoshen indiar emaztea (edota Aimee Ecclés)
* Richard Bull: Ginsford, kolonoa
* Otto Reichow: 'Dutch' Steegmeyer (Indiar agentea, San Carlos erreserba)
* George Aguilar: Indiar ausarta

## Kanpo estekak

* IMDBko fitxa irakurgai (Ingelesez)
* Datuak: Q841920
# Georg Brandes

Georg Morris Cohen Brandes (Kopenhage, 1842ko otsailaren 4a – ib., 1927ko otsailaren 19a) daniar filosofo, literatura-kritikari eta kazetaria izan zen.

## Lanak

* Om Dualismen i vor nyeste Filosofi (1866)
* Æstetiske Studier (1868)
* Kritiker og Portraiter (1870)
* Hovedstrømninger i det 19. Aarhundredes Litteratur (1871)
* Danske Digtere (1877)
* Polen (1877)
* Det moderne Gjennembruds Mænd (1883)
* Ludvig Holberg (1884)
* Essays (1889)
* Levned I-III, (1905-1908)
* Verdenskrigen, (1915)
* Sagnet om Jesus (1925)

## Ikus, gainera

* Idazle daniarren zerrenda
* Danierazko literatura
* Datuak: Q316045
* Multimedia: Georg Brandes / Q316045
# Buffalo Bill and the Indians, or Sitting Bull's History Lesson

Buffalo Bill and the Indians, or Sitting Bull's History Lesson (euskaraz Buffalo Bill eta Indiarrak, ala Zezen Eseriren Hiztoria Lezioa) 1976ko Robert Altman estatubatuar zinema zuzendariak zuzendutako western film errebisionista bat da. 1969ko Arthur Kopit antzerkigilearen Indians (Indiarrak) antzezlanean oinarritua dago. Paul Newman, Joel Grey, Kevin McCarthy, Harvey Keitel, Will Sampson, Allan F. Nicholls, Geraldine Chaplin, John Considine, Burt Lancaster, Bert Remsen eta Evelyn Lear aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1885. Buffalo Bill (Paul Newman) Mendebalde Urrunari buruzko ikuskizun bat sortzea pentsatu du. Zezen Eseria (Frank Kaquitts) sioux lakota buruzagiak bere partaidetze baieztatu dio. Halere, Zezen Eseriak bere plan sekretuak ditu, hauetan Custer jenerala eta Grover Cleveland (Pat McCormick) presidentea bera ere sartu nahi ditu.

## Aktoreak

* Paul Newman: Buffalo Bill
* Geraldine Chaplin: Annie Oakley
* Burt Lancaster: Ned Buntline
* Kevin McCarthy: Burke maiorra
* Joel Grey: Nate Salisbury
* Harvey Keitel: Ed Goodman
* John Considine: Frank E. Butler
* Frank Kaquitts: Zezen Eseria
* Will Sampson as Halsey
* Pat McCormick: Grover Cleveland jauna
* Shelley Duvall: Grover Cleveland andrea
* Allan F. Nicholls: Prentiss Ingraham
* Robert DoQui: Oswald Dart
* Evelyn Lear: Nina Cavallini
* Mike Kaplan: Jules Keen
* Bert Remsen: Crutch
* Bonnie Leaders: Mezzo-Kontraltua
* Noelle Rogers: Lucille DuCharme
* Denver Pyle: McLaughlin
* Ken Krossa: Johnny Baker
* Fred N. Larsen: Buck Taylor
* Jerri Duce: Cowboy zaldi trebezia ekitaldia
* Joy Duce: Cowboy zaldi trebezia ekitaldia
* Alex Green: Mexikar latigoa eta pistola trebezia ekitaldia
* Gary MacKenzie: Mexikar latigoa eta pistola trebezia ekitaldia
* Humphrey Gratz: Soldadu zaharra
* Dennis Corrie: Arrantxeroa
* Patrick Reynolds: Cleveland presidentearen morroia

## Kanpo estekak

* IMDBko fitxa irakurgai (Ingelesez)
* Datuak: Q1001943
# Niels Neergaard

Niels Thomasius Neergaarden (Ugilr, Hjørring, 1854ko ekainaren 27a – Kopenhage, 1936ko irailaren 2a) daniar historialari eta politikaria izan zen. Danimarkako lehen ministroa izan zen 1908tik 1909ra eta 1920tik 1924ra.
Kopenhageko Unibertsitatean historia eta ekonomia ikasi zituen. Venstre alderdiko kidea izan zen eta Kontseiluko presidente eta Defentsa ministro izan zen 1908tik 1909ra. Lehen ministroa eta Finantza ministroa izan zen 1920tik 1924ra.
1920ko Pazko Krisiaren ondoren, Danimarkarentzat Hegoaldeko Jutlandia berreskuratzea antolatu zuen, eta Lehen Mundu Gerrak eragindako krisi ekonomikoa kudeatu zuen.
Historialari gisa egin zuen lanik garrantzitsuena Under junigrundloven (1892-1916) izan zen, 1848tik 1866ra Danimarkako politikari buruzkoa. Kazetaritzan ere aritu zen eta 1884an Tilskueren kultur aldizkaria sortu zuen.
* Datuak: Q1375094
* Multimedia: Niels Neergaard / Q1375094
# Beatriz Gámiz Mata

Beatriz Gámiz Mata (Ermua, Bizkaia, 1983) ikasketaz kriminologoa da, 2015etik Ermuko udaletxean zinegotzi jardundakoa eta 2024an herriko alkate izendatutakoa.

## Ibilbidea

Kriminologia ikasi zuen Euskal Herriko Unibertsitatean eta gerora gaiarekin lotutako formazio desberdinak burutu zituen.
2015ean Ermuko udalbatza osatzeko PSE-EE alderdiaren zerrendan joan zen eta bederatzi urtez zinegotzi izan zen bertan, sail desberdinak ordezkatuz: Kultura, Emakumea eta Euskara.
2017tik 2021era Ermuko Sozialisten Elkarteko tokiko batzordekidea izan zen eta baita PSE-EEren Bizkaiko Batzorde Eragileko partaidea ere; 2021 urte horretatik aurrera alderdi bereko Batzorde Eragileko kidea izan zen.
2024ko urriaren 11n eta Juan Carlos Abascal Candás alderdikidea ordezkatuz, Ermuko alkate izendatu zuten, hiribilduko historiaren lehen alkate emakumea izatea egokituz.

## Erreferentziak

* 1 2 3 «Beatriz Gámiz Mata | Ayuntamiento de Ermua» www.ermua.eus (Noiz kontsultatua: 2024-10-18).
* ↑ «Ezagutu gaitzazu: Beatriz Gámiz» PSE EUSKADI 2024-10-11 (Noiz kontsultatua: 2024-10-18).
* ↑ «Beatriz Gamiz, Ermuko Historian lehen alkate emakumea | Ayuntamiento de Ermua» www.ermua.eus (Noiz kontsultatua: 2024-10-18).
* ↑ «Beatriz Gámiz Mata da Ermuko alkate berria - Ermua» drogetenitturri.eus (Noiz kontsultatua: 2024-10-18).
* ↑ (Gaztelaniaz) SER, Cadena. (2024-10-11). «Beatriz Gámiz se convierte en la primera alcaldesa de la historia de Ermua» Cadena SER (Noiz kontsultatua: 2024-10-18).
* ↑ (Gaztelaniaz) Salterain, A.. (2024-10-12). «Ermua elige a Beatriz Gámiz como alcaldesa» Deia (Noiz kontsultatua: 2024-10-18).
* ↑ (Gaztelaniaz) «La socialista Beatriz Gámiz, elegida nueva alcaldesa de Ermua con los votos de PSE y PNV» La Vanguardia 2024-10-11 (Noiz kontsultatua: 2024-10-18).
* ↑ Press, Europa. (2024-10-11). «La socialista Beatriz Gámiz, elegida nueva alcaldesa de Ermua con los votos de PSE y PNV» www.europapress.es (Noiz kontsultatua: 2024-10-18).

## Kanpo estekak

* Beatriz Gámiz Mataren alkate izendapena ezohiko udal bilkuran
* Datuak: Q130554816
# Kurt Westergaard

Kurt Westergaard, Kurt Vestergaard jaiotzez, (Døstrup, Danimarka, 1935eko uztailaren 13a - Kopenhage, Danimarka, 2021eko uztailaren 14a) daniar karikaturagilea izan zen. Terrorista baten karikatura polemikoa sortu zuen, baina ez Mahoma islamiar profetarena maiz esaten den bezala, turbantean bonba bat zuela. Karikatura hori izan zen Jyllands-Posten egunkariko Mahomaren 12 karikaturetako polemikoena. Karikatura horiek mundu osoko musulmanen gaitzespena eragin zuten, mendebaldeko herrialdeak barne. Horrez gain, Westergaardek heriotza-mehatxu ugari jaso zituen, baita hilketa saiakeren jomuga izan zen ere. Ondorioz, handik aurrera poliziaren babespean bizi behar izan zen.

## Erreferentziak

* ↑ «Danimarkan Mahomaren karikaturen egileetako bati eraso diote» Berria 2010-01-03 (Noiz kontsultatua: 2021-07-18).

## Kanpo estekak

* Datuak: Q360827
* Multimedia: Kurt Westergaard / Q360827
# Windtalkers

Windtalkers, 2002ko John Woo hongkondarrak zuzendutako gerra-film bat da. Nicolas Cage, Adam Beach, Peter Stormare, Noah Emmerich, Mark Ruffalo, Frances O'Connor eta Christian Slater aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Bigarren Mundu Gerra (1939-1945), Pazifikoko Gerran estatubatuar tropen aurrerakada japoniarrek etsaien mezu militarrak deszifratzeko duten gaitasunaren ondorioz oztopatua izan da, 1942 amaieran, ehundaka navajo beren ama hizkuntzan oinarritutako kode sekretuak erabiltzeko entrenatuak izango dira, hain zuzen ere, japoniarrek deszifratzea lortu ez zuten bakarra,. (1939-1945) el avance de las tropas estadounidenses en la campaña del Pacífico se ve seriamente obstaculizado por la capacidad de los servicios de inteligencia japoneses para descifrar los mensajes militares. A finales de 1942, son entrenados varios centenares de indios navajos para emplear un código secreto basado en su lengua materna, el único que no pudo ser descifrado por los japoneses. Joe Enders (Nicolas Cage) sarjentuak eta Rita (Frances O'Connor) erizainak Ben Yahzee (Adam Beach) eta Charlie Whitehorse (Roger Willie) navajoak babesteko misioaren ardura jasoko dute.

## Aktoreak

* Nicolas Cage: Joe Enders sarjentua
* Adam Beach: Ben Yahzee soldadua
* Peter Stormare: Richard Hjelmsted kanoilari sarjentua
* Noah Emmerich: Charles "Chick" Clusters lehen klaseko soldadua
* Mark Ruffalo: Milo Pappas kaporala
* Christian Slater: Peter "Ox" Henderson sarjentua
* Roger Willie: Charlie Whitehorse soldadua
* Brian Van Holt: Andrew Harrigan soldadua
* Martin Henderson: Thomas Nellie soldadua
* Frances O'Connor: Rita, erizain soldadua
* Jason Isaacs: Mellitz, maiorra

## Kanpo estekak

* IMDBko fitxa irakurgai (Ingelesez)
* Datuak: Q1145275
# Thunderheart

Thunderheart (euskaraz Trumoi bihotz) 1992ko Michael Apted ingeles zinema zuzendariaren thriller filma bat da. 1973an Hego Dakotan jazotako Wounded Kneeko gertakarian oinarritua dago. Val Kilmer, Sam Shepard, Graham Greene, Fred Ward, Fred Thompson, Sheila Tousey eta Ted Thin Elk aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Ray Levoi (Val Kilmer) hildako aita alkoholiko baten semea eeta FBIko agente eraginkor eta gazte bat da, bere baina eskarmentu handiagoa duen Frank Coutelle (Sam Shepard) agentearekin batera Hego Dakotara bidaliak izan dira, bertan AEBtako gobernuak indiar erreserban ezarritako neurri diskriminatzaileak direla eta, gobernuren aldeko indiarren aurka borrokan dabiltzen erresistentzia taldeko sioux indiar baten erailketa kasua ikertu beharko dute. Polizia gazteak inoiz inori esan ez dion sekretu bat du, hartaz lotxatu egiten baita: aitaren aldetik indiar odolekoa da. Agente gaztearen jardunak bere lankidearenarekin talka egingo du, agente gaztearen ikerketak FBIak gai hartan duen intersa hartatik onura ateratzeko dela erakutsiko baitu, eta ez kasua argitu edota hiltzailea nor den jakiteko. Honela bada, agente gaztea bere buruagiei men egin eta dena bere hartan laga edota bere indiar kontzientziari jarraitu eta kasua argitzearen artean aurkeratu beharko du.

## Aktoreak

| Aktorea | Pertsonaia |
| Val Kilmer | Ray Levoi |
| Sam Shepard | Frank Coutelle |
| Graham Greene | Walter Bele Zaldi |
| Fred Ward | Jack Milton |
| Fred Dalton Thompson | William Dawes |
| Sheila Tousey | Maggie Arrano Hartz |
| Ted Thin Elk | Aitona Sam Reaches |
| John Trudell | Jimmy Begirada Bikoitz |
| Julius Drum | Richard Belatz Hori |
| Sarah Brave | Maisy Blue Legs (amona) |
| Allan R.J. Joseph | Leo Fast Elk |
| Sylvan Pumpkin Seed | Hobart |
| Patrick Massett | Mackey agentea |
| Dennis Banks | bere burua antzeztuz |
| David Crosby | tabernaria |

## Kanpo estekak

* Thunderheart filmaren IMDBko fitxa irakurgai (Ingelesez)
* Datuak: Q1570275
# Julene Etxenike

Julene Etxenike Arana (Irun, Gipuzkoa 1943 – Ibidem, 2023ko martxoaren 6a) Euskal Herriko mendizale aitzindaria izan zen.

## Ibilbidea

Julene Irungo Fernando Etxenike mendizale handiaren alaba izan zen. 18 urterekin Torre Cerredo gailurrera igo zen Estatuko lehen emakumea izan zen. Egun batzuk geroago, bere aitarekin eta Europako mendiak taldeko gidari enblematikoarekin, Alfonso Martinezekin, Urriiellu (Naranjo de Bulnes) mendia eskalatzen zuen lehen emakume euskalduna izan zen,1951ko abuztuaren 11n Sinadura-liburuan, mezu hau utzi zuen
   «Harro nago mendi hau bisitatu duen lehen alpinista euskalduna izateagatik.»
Ondorengo urteetan, Julenek bere mendi-ibilbide luzearekin jarraitu zuen, besteak beste, Mont Blanc mendia igon zuen, eta beteranoa izan zen jada, jarduera iraunkorra mantenduz, Kala Patthar gailurrera iritsi zen, Khumbu mendigunean, Nepalen, 5.643 metrokoa.

## Aintzatespenak

* 2024ko urtarrilean ‘Gailurretan izan gaitun’ erakusketa zabaldu zuten Iruñeko Planetarioan 1924tik 2024ra arte bidea urratu duten Euskal Herriko emakume alpinista eta eskalatzaile aitzindariei buruzkoa. Euskal Herriko Mendi Federazioaren mendeurreneko lehen ekitaldia izan zen, beste hainbat emakume aitzindarirekin batera agertzen zen Julene Etxenike.
* 2024ko martxoan Leioako kultur etxean egon zen ikusgai Gailurretan izan gaitun’ erakusketa.

## Erreferentziak

* 1 2 «Gaitun, baita mendian ere» Berria 2024-01-15 (Noiz kontsultatua: 2024-09-27).
* ↑ Pérez, Fernando J.. (2024-02-19). «Pioneras del montañismo vasco» El Correo (Noiz kontsultatua: 2024-09-27).
* ↑ «JULENE ETXENIKE MENDIZALE AITZINDARIA HIL DA» EMMOA | Euskal Mendizaletasunaren Museoa Fundazioa 2015-05-23 (Noiz kontsultatua: 2024-09-27).
* ↑ «Esquelas y Necrologicas | Irun | Miren Julene Etxenike Arana | diariovasco.com» canales.diariovasco.com (Noiz kontsultatua: 2024-09-27).
* ↑ Estornes, Blog De Cesar. (lunes, 19 de julio de 2021). «BLOG DE CESAR ESTORNES de HISTORIA Y DEPORTES: ESCALADORES Y MONTAÑEROS DEL CLUB DEPORTIVO DE BILBAO» BLOG DE CESAR ESTORNES de HISTORIA Y DEPORTES (Noiz kontsultatua: 2024-09-27).
* ↑ «HA FALLECIDO LA PIONERA JULENE ETXENIKE» EMMOA | Fundación Museo del Montañismo Vasco 2015-05-23 (Noiz kontsultatua: 2024-09-27).
* ↑ (Gaztelaniaz) Hernández, Marta. (2024-02-21). «Exposición sobre montañeras, escaladoras y alpinistas pioneras en Leioa» Deia (Noiz kontsultatua: 2024-10-18).

## Kanpo estekak

* Datuak: Q130554181
# The White Buffalo

The White Buffalo (euskaraz Bufalo Zuria) 1977ko J. Lee Thompson britainiar zinema zuzendariak zuzendutako western film bat da. Charles Bronson, Kim Novak, Jack Warden, Slim Pickens eta Will Sampson aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Mendebalde Urruna. Wild Bill Hickok (Charles Bronson) bere ametsetan agertzen den bufalo zuri handi batekin obsesionatua dago. Horrenbesteraino, basapiztia ehizatzeko asmoz Dakota lurralde osoan barna haren bila ibiltzeraino. Bidean, Ar (Will Sampson) izeneko sioux bat ezagutuko du, berez Zaldi Ero buruzagi ospetsua, hura ere bufalo zuria atzeman nahizik dabil, bere alaba hil baitzuen. Biei Charlie Zane (Jack Warden) ehiztaria batuko zaie, bufalo zuri handia haren larru baliotsuagatik hil nahi baitu.

## Aktoreak

* Charles Bronson ... Wild Bill Hickok
* Will Sampson ... Zaldi Ero
* Jack Warden ... Charlie Zane
* Slim Pickens ... Abel Pickney
* Kim Novak ... Poker Jenny Schermerhorn
* Clint Walker ... Whistling Jack Kileen
* Stuart Whitman ... Winifred Coxy
* John Carradine ... Amos Briggs
* Ron Thompson ... Frozen Dog Pimp

## Kanpo estekak

* IMDBko fitxa irakurgai (Ingelesez)
* Datuak: Q651126
# Hemograma

Hemograma odoleko zelula-elementuen kopurua edota kontzentrazioa adierazten dituen analisia da. Hainbat hemograma-mota erabiltzen dira medikuntzan, baina gehien erabiltzen denak adierazten ditu odol mm$^3$ batean dauden hemati-, leukozito- eta plaketa-kopuruak, globulu-balioa eta globuluen jalkiera-abiadura.
Formula leukozitarioak globulu zuri mota bakoitzaren portzentaia adierazten du eta baita adierazten du heldu gabeko edo normalak ez diren zelulen agerpena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q886518
* Multimedia: Complete blood count / Q886518
# Jonah Hex (filma)

Jonah Hex, 2010eko Jimmy Hayward kanadarrak zuzendutako superheroi western film bat da. DC Comics argitaletxearen Jonah Hex komikian oinarritua dago. Josh Brolin, John Malkovich, Megan Fox, Michael Fassbender, Will Arnett eta Michael Shannon aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Mendebalde Urruna, Jonah Hex (Josh Brolin) aurpegian duen zauria eta Armada Konfederatuaren uniformea jazteagatik ezaguna den gizasemea da. Haurra zela bere aitak apatxeei saldua izan eta mundu latz batean hazi beharra izan zuen, batzutan pistolari gisa eta besteetan sari-ehiztari moduan bakarka lan eginez. Munduarekin duen kontaktu bakarra Lilah (Megan Fox) ederraren bidez da.

## Aktoreak

* Josh Brolin: Jonah Hex
* John Malkovich: Quentin Turnbull
* Megan Fox: Lilah Black
* Michael Shannon: Cross Williams doktorea
* Michael Fassbender: Burke
* Will Arnett: Grass tenientea
* Aidan Quinn: Ulysses S. Grant, AEBetako presidentea
* Lance Reddick: Smith
* David Patrick Kelly: Urre bilatzailea
* Brandi Coleman: Olean.
* Julia Jones: Cassie.

## Kanpo estekak

* IMDBko fitxa irakurgai (Ingelesez)
* Datuak: Q596085
* Multimedia: Jonah Hex (film) / Q596085
# John Carter (filma)

John Carter, 2012ko Andrew Stanton estatubatuarrak zuzendutako zientzia-fikziozko ekintza film bat da. Edgar Rice Burroughs idazleareen A Princess of Mars (1912, Marteko Printzesa) eleberrian oinarritua dago. Taylor Kitsch, Lynn Collins, Samantha Morton, Mark Strong, Ciarán Hinds, Dominic West, James Purefoy eta Willem Dafoe aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1881, John Carter Martekoa ( Taylor Kitsch) Konfederazioaren Armadako kapitain beterano eta soldadu ohia misteriotsuki Martera lekualdatu eta bertako biztanleen gatazkan parte hartuko du. Tras Tarkas (Willem Dafoe) eta Dejah Thoris (Lynn Collins) printzesa erakargarriarekin bat, John Carterrek arriskuez beteriko abenturak biziko ditu.

## Aktoreak

* Taylor Kitsch: John Carter Martekoa
* Lynn Collins: Dejah Thoris
* Samantha Morton: Sola
* Willem Dafoe: Tars Tarkas
* Thomas Haden Church: Tal Hajus
* Mark Strong: Matai Shang
* Ciarán Hinds: Tardos Mors
* Dominic West: Sab Than
* James Purefoy: Kantos Kan
* Bryan Cranston: Powell kolonela
* Polly Walker: Sarkoja
* Daryl Sabara: Edgar Rice Burroughs
* Nicholas Woodeson: Dalton
* Don Stark: Dix
* Jon Favreau: Thark bookie
* Art Malik: Zodangan jenerala

## Kanpo estekak

* IMDBko fitxa irakurgai (Ingelesez)
* Datuak: Q235347
* Multimedia: John Carter (film) / Q235347
# The Outlaw Josey Wales

The Outlaw Josey Wales (euskaraz Josey Wales legez kanpokoa) Clint Eastwood estatubatuar aktore eta zinema zuzendariaren 1976ko western filma da.

## Argumentua

Oharra: Atal honek istorio osoa edo amaiera argitzen du.
Ameriketako Estatu Batuetako Gerra Zibila amaitzera doanean, Terrillen agindupeko soldado yankee batzuek Josey Wales (Clint Eastwood) nekazariaren emaztea eta semea hil dituzte eta bera hiltzat utzi. Joseyk berrindartu eta yankeen aurka borrokatzen den errebelde konfederatuen talde batean sartu da. Yankeek ia talde osoa engainuz hildakoan, Joseyk mendietan barna indiar erreserbetara ihes egin du. Han, Lone Watie agure eta Little Moonlight neska txerokiak topatu ditu. Denak batera Texasera doaz. Bidean, komantxeen erasopean dauden Laura Lee izeneko neska eta haren amona salbatu dituzte, baina herriko gizonak hil dituzte. Josey eta indiarrek bi emakume zuriak dozenatxo bat biztanleko herrixkatik hurbil dagoen arrantxo batera lagundu dituzte. Terrillen gizonak iritsi eta Joey atzematen saiatu dira.

## Aktoreak

* Clint Eastwood: Josey Wales
* Chief Dan George: Lone Watie
* Sondra Locke: Laura Lee
* Bill McKinney: Terrill
* John Vernon: Fletcher
* Paula Trueman: Amona Sarah
* Sam Bottoms: Jamie
* Geraldine Keams: Little Moonlight
* Woodrow Parfrey: Carpetbagger (AEBetako Gerra Zibilaren ondoren hegoaldera negoziak egitera joandako yankeea deitzeko konfederatuek erabilitako mespretxuzko ezizena)
* Joyce Jameson: Rose
* Sheb Wooley: Travis Cobb
* Royal Dano: Ten Spot
* Matt Clark: Kelly
* Will Sampson: Ten Bears
* John Quade: komantxeen buruzagia
* Richard Farnsworth: komantxea
* Kyle Eastwood: Joseyren semea
* Len Lesser: Abe
* Doug McGrath: Lige
* John Russell: Bloody Bill Anderson
* John Chandler: lehenbiziko sari-ehiztaria

## Kanpo estekak

* The Outlaw Josey Wales filmaren IMDBko fitxa irakurgai (Ingelesez)
* Datuak: Q477630
* Multimedia: The Outlaw Josey Wales / Q477630